CELEX: 32002D0748
Language: sk
Date: 2002-09-10 00:00:00
Title: Rozhodnutie Komisie z 10. septembra 2002, ktorým sa mení a dopĺňa rozhodnutie 98/676/ES, pokiaľ ide o fluazolát (oznámené pod číslom dokumentu C(2002) 3324)Text s významom pre EHP

Dôležité právne oznámenie

|

32002D0748

Úradný vestník L 243 , 11/09/2002 S. 0019 - 0020

		Rozhodnutie Komisiez 10. septembra 2002,ktorým sa mení a dopĺňa rozhodnutie 98/676/ES, pokiaľ ide o fluazolát(oznámené pod číslom dokumentu C(2002) 3324)(Text s významom pre EHP)(2002/748/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh [1], naposledy zmenenú a doplnenú smernicou Komisie 2002/37/ES [2], najmä na jej článok 6 ods. 3,keďže:(1) v súlade s článkom 6 ods. 2 smernice 91/414/EHS bola 29. septembra 1997 Spojenému kráľovstvu doručená žiadosť od firmy Twinagro Ltd. o začlenenie aktívnej látky fluazolát do prílohy I k smernici 91/414/EHS;(2) rozhodnutie Komisie 98/676/ES [3] potvrdilo, že po úvodnom preskúmaní je dokumentácia kompletná, t. j. v zásade spĺňa požiadavky na údaje a informácie prílohy II a prílohy III k smernici 91/414/EHS;(3) členské štáty tak dostali možnosť udeľovať dočasné povolenia pre prípravky na ochranu rastlín obsahujúce fluazolát v súlade s článkom 8 ods. 1 smernice 91/414/EHS. Žiaden členský štát túto možnosť nevyužil;(4) Spojené kráľovstvo ako spravodajský členský štát oznámilo Komisii, že podrobné preskúmanie dokumentácie odhalilo, že podľa príloh II a III smernice 91/414/EHS je stále potrebných niekoľko dodatkových údajov, najmä pokiaľ ide o vplyv aktívnej látky a jej produktov rozkladu na životné prostredie. Preto sa dokumentácia už nemôže pokladať za kompletnú;(5) žiadateľ informoval Spojené kráľovstvo a Komisiu o svojom úmysle viac nepodporovať prebiehajúce hodnotenie a neposkytovať ďalšie údaje o aktívnej látke alebo jej produktoch rozkladu. V dôsledku toho je jasné, že dokumentácia nebude dokončená a že Spojené kráľovstvo preto nebude môcť vypracovať návrh hodnotiacej správy o fluazoláte a odovzdať ho Komisii a ostatným členským štátom. Možnosť udelenia dočasného povolenia pre fluazolát by sa preto mala zrušiť;(6) nie je potrebná žiadna tolerančná lehota na likvidáciu, skladovanie, uvádzanie na trh a využívanie existujúcich zásob prípravkov na ochranu rastlín obsahujúcich fluazolát, keďže žiaden členský štát neudelil dočasné povolenie pre túto aktívnu látku;(7) rozhodnutie 98/676/ES by sa preto malo príslušne zmeniť a doplniť;(8) opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO ROZHODNUTIE:Článok 1Z článku 1 rozhodnutia 98/676/ES sa vypúšťa bod 4.Článok 2Toto rozhodnutie je adresované členským štátom.V Bruseli 10. septembra 2002Za KomisiuDavid Byrnečlen Komisie[1] Ú. v. ES L 230, 19.8.1991, s. 1.[2] Ú. v. ES L 117, 4.5.2002, s. 10.[3] Ú. v. ES L 317, 26.11.1998, s. 47.--------------------------------------------------